Zmluva o dielo č…… (vyplní verejný obstarávateľ)

uzavretá v zmysle §536 a násl. Obchodného zákonníka v platnom znení

**1. Zmluvné strany**

1.1 Objednávateľ: Ekonomická univerzita v Bratislave

Sídlo: Dolnozemská cesta č. 1,

852 35 Bratislava.

Zastúpený: rektor Ekonomickej univerzity v Bratislave

IČO: 00399957

IČ pre DPH: SK 2020879245

DIČ: 2020879245

Bankové spojenie: Štátna pokladnica Bratislava

Číslo účtu:

(ďalej len „objednávateľ“)

1.2 Zhotoviteľ:

Sídlo:

Zastúpený:

IČO:

IČ pre DPH:

DRČ:

Bankové spojenie:

Číslo účtu:

Zapísaný v obchodnom registri:

( ďalej len „zhotoviteľ“)

**2. Predmet zmluvy**

2.1 Predmetom zmluvy je oprava a maľovanie učební v objektoch EU na Dolnozemskej ceste v Bratislave. Výkazy výmer tvoria prílohu č. 1 k tejto zmluve.

2.2 Zhotoviteľ sa zaväzuje zhotoviť a odovzdať objednávateľovi dielo podľa podmienok dohodnutých v tejto zmluve.

* 1. Zhotoviteľ potvrdzuje, že sa v plnom rozsahu oboznámil s rozsahom a povahou diela, že sú mu známe technické, kvalitatívne a iné podmienky potrebné k realizácii diela a že disponuje takými kapacitami a odbornými znalosťami, ktoré sú k zhotoveniu diela potrebné.
  2. Zhotoviteľ sa zaväzuje zhotoviť dielo vo vlastnom mene a na vlastnú zodpovednosť.
  3. Zhotoviteľ nemôže poveriť zhotovením diela iný subjekt.

**3. Lehoty plnenia**

3.1 LEHOTA PLNENIA JE DO 31.12.2017. Práce sa budú vykonávať postupne podľa potrieb a požiadaviek objednávateľa po častiach. Rozsah jednotlivých častí stanoví objednávateľ, lehota odovzdania každej časti bude vzájomne dohodnutá.

3.2 Zmluvné strany sa dohodli, že zhotoviteľ nie je v omeškaní s lehotou odovzdania ukončeného diela po dobu, po ktorú nemohol plniť svoju povinnosť, súvisiacu s realizáciou predmetu plnenia tejto zmluvy, následkom okolností vzniknutých na strane objednávateľa. V takomto prípade sa lehota predlžuje o dobu znemožnenia alebo prerušenia prác zo strany objednávateľa. Takéto skutočnosti musia byť potvrdené zástupcami oboch zmluvných strán. V tomto prípade objednávateľ nie je oprávnený uplatňovať príslušnú zmluvnú pokutu.

3.3 Zhotoviteľ je oprávnený požadovať zmenu termínu odovzdania predmetu zmluvy pri:

* prekážkach spôsobených objednávateľom alebo treťou osobou, ktorým nemohol zabrániť ani pri vynaložení všetkého úsilia, ktoré možno od neho požadovať, nie však pri prekážkach spôsobených subdodávateľom,
* prerušení prác na diele z dôvodov na strane objednávateľa,
* omeškaní s odovzdaním pracoviska.

**4. Cena predmetu zmluvy**

4.1 Cena za dielo je stanovená dohodou v zmysle zákona NR SR č. 18/1996 Z.z. o cenách v znení neskorších predpisov, je vypočítaná podľa zákonov platných a účinných ku dňu predloženia ponuky.

* 1. V cene predmetu zmluvy sú zahrnuté všetky náklady potrebné na zrealizovanie predmetu zmluvy. Všetky náklady súvisiace s plnením predmetu zmluvy, ktoré bude potrebné vynaložiť sú započítané v cene predmetu zmluvy.
  2. Cena predmetu zmluvy je uvedená v členení:

cena bez DPH ………………………………… eur

sadzba DPH v % ………………………………………..

výška DPH …………………………………. …… eur

cena vrátane DPH ………………….. ................eur

* 1. Zmena dohodnutej ceny sa umožňuje len z dôvodov:
* zákonnej úpravy DPH,
* uskutočnením prác a dodávok, ktorých potreba vyplynula dodatočne po uzavretí zmluvy z nepredvídateľných okolností, na základe objednávateľom odsúhlaseného a na znak súhlasu objednávateľom alebo zodpovedným zástupcom objednávateľa podpísaného dodatku k rozpočtu.

4.5 Pre ocenenie prác a dodávok, ktorých potreba vyplynula dodatočne z nepredvídateľných okolností po uzavretí zmluvy, bude zhotoviteľ používať ceny nasledovne:

* pri položkách, ktoré sa vyskytovali v rozpočte, bude používať pri oceňovaní výkazov výmer ceny z tohoto rozpočtu,
* pri položkách, ktoré sa v rozpočte nevyskytovali, predloží zhotoviteľ kalkuláciu ceny a súčasne predloží ocenenie prác pomocou smerných orientačných cien odporučených spoločnosťou CENEKON na obdobie, v ktorom budú práce vykonávané,
* menej práce budú odpočítavané podľa rozpočtu.

4.6 Cena zohľadňuje kvalitatívne a dodacie podmienky materiálov, výrobkov a montážnych prác, zodpovedajúcich technickým normám a všeobecne záväzným predpisom vo výstavbe.

4.7 Zmluvné strany potvrdzujú, že zhotoviteľ je **(**prípadne nie je**)** platiteľom DPH a objednávateľ je platiteľom DPH.

**5. Financovanie a fakturácia**

5.1 Objednávateľ preddavok finančných prostriedkov neposkytne.

5.2 Platby počas realizácie diela bude objednávateľ zhotoviteľovi uhrádzať na základe zhotoviteľom vyhotovených a predložených faktúr za vykonané práce a dodávky, doložených súpismi vykonaných prác a dodávok a zisťovacím protokolom. Súpisy musia obsahovať druh a množstvo vykonaných prác a dodávok v položkovitej skladbe ponukového rozpočtu a ich ocenenie jednotkovými cenami podľa ponukového rozpočtu. V zisťovacom protokole zhotoviteľ uvedie cenu prác a dodávok vykonaných zhotoviteľom odo dňa zahájenia prác bez DPH. Zisťovací protokol a súpisy musia byť originálne podpísané zhotoviteľom a opatrené originálnym odtlačkom pečiatky zhotoviteľa. Faktúru predloží zhotoviteľ objednávateľovi v troch vyhotoveniach, súpisy a zisťovací protokol predloží zhotoviteľ objednávateľovi v štyroch vyhotoveniach, z toho tri vyhotovenia zostávajú objednávateľovi. Objednávateľ preverí súlad vykonaných prác a dodávok podľa predložených súpisov vykonaných prác a dodávok so skutočnosťou, s výkazmi výmer, s rozpočtom, s projektom a s touto zmluvou. Objednávateľ odsúhlasí a potvrdí predložené súpisy vykonaných prác a dodávok a vráti do piatich kalendárnych dní od ich predloženia podpísané zhotoviteľovi, alebo v prípade vád alebo nesúladu súpisov so skutočnosťou, s výkazmi výmer, s rozpočtom, s projektom alebo s touto zmluvou ich v rovnakej lehote vráti zhotoviteľovi spolu s faktúrou na prepracovanie s  uvedením dôvodu vrátenia, presným zadefinovaním vád alebo nedorobkov a označením položiek, u ktorých vady, nedorobky alebo nesúlad zistil. Ak objednávateľ nevráti súpisy s faktúrou zhotoviteľovi do piatich kalendárnych dní na prepracovanie, považujú strany súpisy za objednávateľom odsúhlasené. V prípade sporu platí dátum odovzdania poštovej zásielky verejnému prepravcovi. Ak sa preukáže, že objednávateľ vrátil súpisy s faktúrou zhotoviteľovi neoprávnene, má právo zhotoviteľ účtovať objednávateľovi zmluvnú pokutu. Kontrolu, odsúhlasovanie a potvrdzovanie vykonaných prác a dodávok bude vykonávať za objednávateľa technický dozor objednávateľa. Odsúhlasenie vykonaných prác a dodávok a potvrdenie ich súladu so skutočnosťou, s výkazmi výmer, s rozpočtom, s projektom a s touto zmluvou vykoná technický dozor objednávateľa tak, že podpíše zhotoviteľom vystavené súpisy vykonaných prác a dodávok, opatrí ich odtlačkom pečiatky objednávateľa a dátumom ich odsúhlasenia. Lehota splatnosti faktúry je 30 dní od prevzatia faktúry objednávateľom.V prípade neoprávneného vrátenia faktúry objednávateľom alebo v prípade nezaplatenia faktúry objednávateľom v lehote splatnosti, má zhotoviteľ právo prerušiť práce až do doby zaplatenia fakturovanej čiastky. V prípade neoprávneného vrátenia faktúry objednávateľom má zhotoviteľ tiež právo účtovať tú istú zmluvnú pokutu, ktorá je dohodnutá v tejto zmluve pre prípad nezaplatenia faktúry objednávateľom v lehote splatnosti.

5.3 Právo na vystavenie konečnej faktúry bude mať zhotoviteľ po splnení celého predmetu zmluvy, po jeho odovzdaní a prevzatí objednávateľom, do 10 dní po podpísaní preberacieho protokolu. Konečná faktúra musí obsahovať okrem rozpisu prác a dodávok výslovne názov „konečná faktúra“, celkovú dohodnutú cenu bez DPH, celkovú výšku DPH, v prílohe uvedený rozpis všetkých vystavených a uhradených faktúr, čiastku zostávajúcu k úhrade po odpočte uhradených faktúr.

5.4 Objednávateľ môže zadržať zhotoviteľovi časť z dohodnutej ceny predmetu zmluvy celkom s DPH až do výšky 10 % do preukázania splnenia kvalitatívnych parametrov pri odovzdávaní a preberaní diela a do odstránenia všetkých nedostatkov a nedorobkov uvedených v preberacom protokole.

5.5 Objednávateľ odpočíta z  konečnej faktúry zmluvnú pokutu za nedodržanie zmluvného termínu dokončenia a odovzdania predmetu zmluvy z dôvodov na strane zhotoviteľa.

**6. Záručná lehota, záruka za plnenie zmluvy**

6.1 Zhotoviteľ poskytne na dielo záručnú lehotu .....................(minimálne 5) rokov.

6.2 Záručná lehota začína plynúť dňom odovzdania a prevzatia diela bez vád a nedorobkov.

**7. Zodpovednosť za vady, zmluvné pokuty, odstúpenie od zmluv**y

7.1 Zhotoviteľ ručí za to, že predmet zmluvy bude mať počas záručnej doby a v čase odovzdania a prevzatia technické vlastnosti zhodné s požiadavkami všeobecne záväzných právnych predpisov, slovenských technických noriem, ďalej vlastnosti podľa zmluvy o dielo uzatvorenej s objednávateľom a že nebude mať vady, ktoré by bránili jeho užívaniu k určenému účelu.

7.2 Vady diela zhotoviteľ odstráni počas záručnej doby bezodplatne, bez nároku na úhradu akýchkoľvek súvisiacich nákladov (dopravné a podobne). Na odstránenie vady nastúpi zhotoviteľ najneskôr do................ ( požiadavka verejného obstarávateľa najneskôr do 3) dní od uplatnenia reklamácie a vadu odstráni v takej lehote, aby nebránila riadnemu užívaniu diela.

7.3 V prípade nesplnenia zmluvnej lehoty na dokončenie a odovzdanie diela zhotoviteľ zaplatí objednávateľovi zmluvnú pokutu vo výške 0,1 % z ceny diela bez DPH za každý aj začatý deň omeškania s odovzdaním ukončeného diela.

7.4 Za omeškanie s odstránením vád, reklamovaných objednávateľom v záručnej lehote, zaplatí zhotoviteľ zmluvnú pokutu vo výške 30,- eur za každý aj začatý deň omeškania.

7.5 Ak sa objednávateľ ocitne v omeškaní s platením faktúr, môže zhotoviteľ uplatniť a objednávateľ v tom prípade zaplatí zmluvnú pokutu vo výške 0,1 % z dlžnej sumy bez DPH za každý aj začatý deň omeškania.

7.6 Objednávateľ môže od zmluvy okamžite odstúpiť v prípade, že zhotoviteľ podstatne poruší zmluvné dohody. Za podstatné porušenie zmluvných dohôd sa považuje aj:

* nedodržanie kvality diela,
* ak zhotoviteľ nedodrží termín odovzdania diela, dohodnutý v tejto zmluve.

7.7 Ďalší postup strán v prípade odstúpenia od zmluvy upravuje § 344 a nasledujúce Obchodného zákonníka.

**8. Pracovisko, realizácia diela, odovzdanie a prevzatie diela**

8.1 Pracovisko bude zo strany objednávateľa pripravené k odovzdaniu ku dňu podpísania zmluvy objednávateľom.

8.2 Zhotoviteľ uvoľní pracovisko ku dňu odovzdania a prevzatia diela.

8.3 Podmienky realizácie budú upresnené v zápise o odovzdaní pracoviska.

8.4 Zhotoviteľ bude pri uskutočňovaní diela dodržiavať predpisy týkajúce sa bezpečnosti práce a technických zariadení a dbať o ochranu osôb na stavenisku.

8.5 Zhotoviteľ bude počas realizácie diela dodržiavať hygienické a ostatné platné predpisy a najmä je povinný zabezpečiť zníženie negatívnych vplyvov zo stavebných prác na životné prostredie technickou disciplínou (zníženie hlučnosti, prašnosti, dodržiavanie nočného pokoja).

8.6 Zhotoviteľ zabezpečí odvoz a zneškodnenie všetkých odpadov zo stavebnej činnosti v súlade s ustanoveniami zákona č. 223/2001 Z.z. o odpadoch v znení neskorších predpisov na riadenej skládke odpadu.

8.7 Zhotoviteľ zodpovedá za čistotu a poriadok na stavenisku a priestoroch dotknutých jeho činnosťou.

8.8 Zhotoviteľ bude viesť odo dňa prevzatia staveniska stavebnomontážny denník (ďalej len denník), ktorý bude trvalo prístupný objednávateľovi. Povinnosť viesť denník sa končí dňom odstránenia nedostatkov a nedorobkov po odovzdaní ukončeného diela.

8.9 V informačnej časti denníka musia byť uvedené identifikačné údaje o objednávateľovi, projektantovi a zhotoviteľovi, údaje o subdodávateľoch zhotoviteľa, zoznam všetkých dokladov a rozhodnutí týkajúcich sa vykonávaného diela. Všetky listy denníka sa musia postupne číslovať.

* 1. Zápisy do denníka zapisuje a podpisuje určený stavbyvedúci zhotoviteľa v deň vykonania prác, alebo v deň vzniku okolností, ktoré sú predmetom zápisu. Medzi zápismi sa nesmú vynechávať voľné miesta. Pokiaľ zhotoviteľ nesúhlasí so zápisom, ktorý vykoná objednávateľ alebo projektant, musí k tomuto zápisu zaujať stanovisko najneskôr do piatich pracovných dní. V prípade, že sa tak nestane, súhlasí so zápisom.

8.11 Zápisom objednávateľa alebo povereného zástupcu objednávateľa do stavebného denníka nemôže objednávateľ požadovať alebo odsúhlasiť rozšírenie prác a dodávok nad rozsah predmetu plnenia tejto zmluvy ani požadovať alebo odsúhlasiť zmeny diela.

8.12 Ak objednávateľ alebo zhotoviteľ nesúhlasí s obsahom vykonaného zápisu, musí do piatich pracovných dní oznámiť svoje stanovisko lebo inak platí, že s obsahom zápisu súhlasí.

8.13 Zhotoviteľa a jeho dodávateľov bude zastupovať počas realizácie prác na stavbe ................................................(meno).

* 1. Odborný technický dozor objednávateľa bude vykonávať ............................................

8.15 Objednávateľ odovzdá zhotoviteľovi pri odovzdaní pracoviska realizačný projekt.

8.16 Zhotoviteľ oznámi objednávateľovi 30 dní vopred pripravenosť diela k odovzdaniu. Objednávateľ má právo uložiť zhotoviteľovi opatrenia pred prevzatím diela za účelom odstránenia zistených nedostatkov, vád a nedorobkov. O prevzatí diela bude vyhotovený preberací protokol.

**9. Ďalšie povinnosti zmluvných strán**

* 1. Zhotoviteľ sa ďalej zaväzuje:
* zabezpečovať si všetky potrebné potvrdenia a povolenia k realizácii diela, ak počas realizácie diela vznikne takáto potreba získania potvrdení a povolení,
* udržiavať v čistote pracovisko a pracovisko a všetky plochy, ktoré bude zhotoviteľ využívať pre svoju činnosť,
* zabezpečiť spracovanie dodatku k rozpočtu na práce a dodávky, ak ich potreba vykonania vyplynie dodatočne po uzavretí zmluvy z nepredvídateľných okolností a týkajú sa rozšírenia alebo zmeny predmetu tejto zmluvy.

9.2 Objednávateľ sa zaväzuje:

* odovzdať zhotoviteľovi protokolárne pracovisko, vypracovať protokol o odovzdaní a prevzatí staveniska,
* najneskôr ku dňu odovzdania pracoviska,
* zabezpečiť včasnú úhradu faktúr,
* prevziať vykonané dielo za podmienok dohodnutých v tejto zmluve.

**10. Ostatné dohody**

10.1 O prácach a dodávkach, ktorých potreba vykonania vyplynie dodatočne po uzavretí zmluvy z nepredvídateľných okolností, sú povinné zmluvné strany sa navzájom informovať zápisom do stavebného denníka stavby. Návrh dodatku k rozpočtu zostavuje vždy zhotoviteľ a dokladá minimálne stručnou technickou správou a grafickým znázornením, z ktorých bude zrejmé miesto, rozsah, technické a kvalitatívne parametre navrhovaných prác a dodávok. Takto spracovaný návrh dodatku k rozpočtu, opatrený originálnym odtlačkom pečiatky zhotoviteľa, opatrený originálnym podpisom štatutárneho zástupcu zhotoviteľa a dátumom spracovania, predloží zhotoviteľ objednávateľovi k odsúhlaseniu a podpísaniu.

10.2 Na základe odsúhlaseného a oprávnenou osobou objednávateľa podpísaného dodatku k rozpočtu spracovaného zhotoviteľom, zhotoviteľ predloží objednávateľovi návrh dodatku ku zmluve, ku ktorému priloží:

* dodatok k rozpočtu originálne podpísaný štatutárnym zástupcom zhotoviteľa, opatrený originálnym odtlačkom pečiatky zhotoviteľa a objednávateľa, originálne podpísaný oprávnenou osobou objednávateľa, s uvedením dátumu jeho spracovania,
* grafické znázornenie (náčrtky alebo výkresy) a technický popis, vystihujúci druh, rozsah, miesto a ďalšie charakteristiky prác alebo dodávok,
* písomný súhlas projektanta k  prácam alebo zmenám.
  1. Zmenu ceny diela zhotoviteľ môže vykonať až po písomnom odsúhlasení a podpísaní dodatku k rozpočtu objednávateľom, len uzatvorením dodatku ku zmluve, a to len v prípadoch dohodnutých v čl. 4 bod 4.4 tejto zmluvy.
  2. Nepredvídateľnými okolnosťami sa pre účely tejto zmluvy rozumejú okolnosti, ktoré nastali po uzatvorení tejto zmluvy ako výsledok nepredvídateľných a zmluvnými stranami neovplyvniteľných prekážok.

**11. Záverečné ustanovenia**

11.1 Táto zmluva alebo jej dodatky nadobúdajú platnosť po jej podpísaní štatutárnymi zástupcami oboch zmluvných strán a účinnosť deň nasledujúci po dni i ch zverejnenia podľa platných predpisov.

11.2 Nedeliteľnou súčasťou zmluvy o dielo je špecifikácia prác a dodávok – rozpočet, ktorý tvorí prílohu č. 1 tejto zmluvy.

11.3 Vzťahy neupravené touto zmluvou o dielo sa budú riadiť ustanoveniami Obchodného zákonníka a ostatných všeobecne záväzných právnych predpisov.

11.4 Zmluva je vyhotovená v štyroch výtlačkoch, z toho 2x pre objednávateľa a 2x pre zhotoviteľa.

11.5 Zhotoviteľ súhlasí so zverejnením textu tejto zmluvy.

11.6 Zmluvné strany prehlasujú, že túto zmluvu pred jej podpísaním prečítali, že bola uzavretá po vzájomnej dohode, podľa ich slobodnej vôle, určite, vážne a zrozumiteľne, nie v tiesni za nápadne nevýhodných podmienok. Autentickosť zmluvy potvrdzujú svojimi podpismi.

V…………..............dňa................... V Bratislave dňa……........................

Zhotoviteľ: Objednávateľ: